Le evangelisation christian pote esser definite como le maniera de manear le Evangelio secundo un stylo appropriate e compatibile con le manieras de Jesus Christo. Jesus non se ingagiava in un propaganda pro Se ipse o pro Deo. Ille ageva e parlava in un maniera parabolic que suggereva le facto que ille credeva que nulle altere que Deo poteva revelar e persuader. Isto esseva necessari pro salveguardar le libertate e le autonomia del decision de fide e pro evitar le sorta de linguage que presume, per exemplo, que le divinitate de Christo se pote demonstrar logicamente, o que le fide sia simplemente un altere parola pro le capacitate de sequer un argumentation. Alicuno diceva: "Le evangelisation christian deberea, con su mesme medios, communicar un Evangelio que resana le vulneres del individualitate sin prejudicar le privilegio de illo". Le propaganda es inimic del christianismo quanto il es inimic del artes e pro le mesme ration: illo destrue le economia que es le characteristica de ambe le mores de communicar per dicer troppo e per lassar nimie poc spatio al libere responsa del persona al qual nos adressa nos.